આજના યુગમાં શિક્ષણનાં સાધનો વધ્યા છે. ઇમારતો વિકસી છે. ભણાવવાની ટેકનિકો વધી છે. ભનાવનારાઓની સંખ્યા વધી છે. અભ્યાસક્રમોની સંખ્યા પણ વૃધ્ધિ પામી છે. પરંતુ..... આમ છતાં સાચુ શિક્ષણ જાણે ખોવાઇ ગયુ છે. ત્યારે એક સાચો શિક્ષક પોતાના વિદ્યાર્થી - વિદ્યાર્થીઓને તેમની ઉંમર પ્રમાણે શિક્ષણ સાથે માર્ગદર્શન આપીને જીવન માટે તૈયાર કરે છે. પાઠ્યપુસ્તકોનું જ્ઞાન આપવાની સાથે સાથે એક નિષ્ઠાવાન શિક્ષક કે શિક્ષિકા પોતાનાં બાળકોને માનવીય મૂલ્યો અને જીવનનાં આદર્શો પૂરા પાડે એ પણ આજના પ્રવર્તમાન યુગમાં એટલુ જરૂરી છે.